Ole M. Nielsen (KRF), 2002-04-17:
Som uerfaren på det her område med kommunaløkonomi er jeg da selvfølgelig blevet en lille smule klogere af at lytte.
Det skal der måske heller ikke så meget til.
Jeg synes nu ikke, at vi har fået noget svar på forespørgslen, som hr. Aage Frandsen så ganske udmærket har rejst.
Det er derimod blevet til en vældig masse snak om sanktioner mod kommunerne, om skattestoppets effektivitet, til nød lidt om hjemmehjælp.
Jeg synes, at man kan konstatere, at der er et stort paradoks med administrationen af skattestoppet og så det kommunale selvstyre.
Jeg er enig med hr. Knud Erik Kirkegaard i, at man ikke kan have en så stor del af den offentlige sektor som den kommunale kørende sådan fuldstændig selvstændigt, men på den anden side synes jeg nok, at det er et problem i forhold til det kommunale selvstyre, at man vil styre det så hårdt og putte det ind i et tvunget solidarisk system, for det er umuligt at dele sol og vind lige.
Det var det, jeg efterlyste i mine spørgsmål, og de var ikke af polemisk art, og jeg håber, at jeg kan få det opklaret på et tidspunkt, så jeg også kan blive klogere på det område. Så er det jo helt tydeligt for mig, ikke på baggrund af den debat her, men af det, vi oplever med kommunerne, at vi trænger ganske alvorligt til en revision af hele den kommunale grundtakstmodel, bloktilskuddene, de kommunale udligninger osv. Der er ingen tvivl om, at der er utrolig svage kommuner, der er rimelig gode kommuner, som er administreret alt for svagt, og der er kommuner, som kører rigtig godt.
Jeg har indtryk af, at nogle af de kommuner f.eks. i Vestjylland, som er rimelig godt administreret - det må hr. Kirkegaard kende hjemmefra - også står over for ganske store problemer med at få økonomien til at hænge sammen.
sådan meget rundhåndede dryssen ud med pengene, at der er 0,7 pct.s stigning i 2003, så der virkelig er et råderum, for så vidt jeg kan forstå på det hele, er det sådan, at hvis man har brugt 1,3 mia. kr. for meget i år, må man spare dem til næste år, eller også skal de 0,7 pct. først dække dem ind. Derudover er hr. Poul Nødgaard inde på, at kommunerne måske også skal straffes eller trækkes for de penge, som de har brugt for meget i 2001.
Så er der jo ikke meget tilbage af de 0,7 pct.
Så tror jeg faktisk, at kommunerne allerede skylder til næste år.
Og det er da noget af et problem.
Vi kender dem alle sammen.
Skolerne trænger, hjemmehjælpen trænger, og sådan er det på alle mulige måder.
Jeg har selv et lille hjertebarn, der hedder kloakrenovering, som ikke belaster kommunernes økonomi, men som jeg håber, at finansministeren vil sørge for at få med i forhandlingerne og få sat på dagsordenen, for det er til stor skade for vores miljø, at vi har de utætte kloakker.
Mit spørgsmål er: Hvordan vil man styre de her 275 kommuner?
Så er Anker Boyes udsagn fra sidste år om, at kommunerne fik alt, hvad de havde ønsket sig, også gentagne gange blevet nævnt her.
Jeg tror, at man tillægger sådan et udsagn lidt for står sandhedsværdi.
Kunne det ikke tænkes, at hr. Boye
ikke helt havde opbakning fra de 275 kommuner, at han sådan var en forhandler, som måske havde fået armen vredet om i forhandlingerne med en dygtig finansminister, og derfor skulle ud at sælge, at han faktisk havde gjort det rimelig godt?
Det synes jeg egentlig har skadet kommunernes situation utrolig meget, for man får det hele tiden stukket i næsen, at man fik alt det, man ville have, for det har Boye sagt, men det tror jeg ikke er tilfældet.
Så har jeg med fornøjelse læst en artikel i Jyllands-Posten for et par uger siden af Niels Groes, som jo også er kendt af den tidligere regering, der beskriver, at effektivitet i kommunerne er for svag.
Niels Groes fortæller, hvordan det egentlig foregår, når man i de små kommuner har hver sine kartofler at hyppe, og hvor man ikke kan blive enig om nedskæringer.
Det er det, der giver den dårlige styring og de for høje udgifter.
Men så læser jeg også, at den nye formand for Kommunernes Landsforening, hr. Ejgil W. Rasmussen, er dybt betænkelig ved, at regeringen, som den har truet med, vil straffe, og han bekymrer sig om, hvor uretfærdigt det vil komme til at ramme.
Det er sådan kort fortalt de problemstillinger, der er for mig, som jeg ikke kan finde ud, hvordan man egentlig vil tackle - i det hele taget, hvordan man vil tackle det kommunale selvstyre.
Det er jo lidt interessant, at regeringen også er sådan meget blakket i sin tillid til kommunerne.
vi diskuterer kraftigt det der med planloven, hvor det handler om at få så meget kompetence ud til kommunen, for de er bedst til at bestemme, de er tættest på borgerne osv., og så har vi også i dag i samråd i Skatteudvalget behandlet regeringens lovforslag om ny organisering af ejendomsvurderingen, hvor det går den stik modsatte vej, hvor man trækker det sammen til et snævert statsligt system med et meget lille folkeligt islæt.
Så jeg synes faktisk, at regeringen på det område har nogle problemer.
Undskyld, det blev lidt for langt.